Πανσερραϊκός (ποδόσφαιρο)

Ο Πανσερραϊκός είναι ποδοσφαιρικό σωματείο με έδρα τις Σέρρες και έτος ίδρυσης το 1964, όταν και δημιουργήθηκε το ομώνυμο αθλητικό σωματείο του οποίου αποτελεί τμήμα. 

Χρώματα του συλλόγου είναι το κόκκινο και το λευκό και κεντρική απεικόνιση στο έμβλημα του είναι ο Λέων της Αμφίπολης. Έδρα του αποτελεί το Δημοτικό Στάδιο Σερρών, χωρητικότητας 9.500 θεατών.

Ιστορική αναδρομή 
Ο Πανσερραϊκός ιδρύθηκε στις 31 Μαΐου του 1964 από τα αδέρφια Βαγγέλη, Θανάση και Δημήτρη Χατζηαθανασιάδη, όταν και αποφασίστηκε επισήμως η συγχώνευση δύο σερραϊκών ομάδων της Β' Εθνικής Κατηγορίας, του Απόλλωνα Σερρών και του Ηρακλή Σερρών. 

Ο Πανσερραϊκός στο τέλος της ίδιας περιόδου (1964-65) κέρδισε την άνοδό του στην Α' Εθνική κατηγορία, έπειτα από αγώνες μπαράζ, όπου και συμμετείχε για έξι συναπτά έτη, μέχρι και την περίοδο 1970-71. Η παραμονή του στη Β' Εθνική υπήρξε πολύ σύντομη καθώς κατά την περίοδο 1971-72 κατέκτησε την πρώτη θέση του τελικού βαθμολογικού πίνακα. 

Από το φθινόπωρο του 1972 μέχρι και το καλοκαίρι του 1979, έτος κατά το οποίο συστάθηκε η «Μ.Γ.Σ. Πανσερραϊκός ΠΑΕ», οπότε και κατετάγη τελευταίος στη βαθμολογική κατάταξη, ο σύλλογος αγωνίστηκε στην Α' Εθνική, η μακρύτερη παραμονή της ιστορίας του στην κορυφαία κατηγορία των ελληνικών πρωταθλημάτων. Μετά από ένα ακόμη σύντομο πέρασμά του από την Β' Εθνική (1979-80) ο Πανσερραϊκός επανήλθε στην Α' Εθνική, όπου και παρέμεινε για τέσσερις περιόδους ως το 1983-84, οπότε και τερμάτισε τελευταίος.

Ακολούθησε ένα χρονικό διάστημα εναλλασόμενων ανόδων και πτώσεων μέχρι και την περίοδο 1989-90, οπότε και κατόρθωσε να παραμείνει σταθερά στην Α' Εθνική για τρία χρόνια. Το πέρας της περιόδου 1992-93 βρήκε το σύλλογο σε πολύ κακή κατάσταση, καθώς υποβιβάστηκε για πρώτη φορά στην ιστορία του στη Γ' Εθνική. Την επόμενη χρονιά κατέκτησε το Πρωτάθλημα της κατηγορίας επιστρέφοντας στη Β' Εθνική (1994-95), μόνο για να ξαναπέσει στην επόμενη (1995-96).

Από την αγωνιστική περίοδο 1996-97 μέχρι και την 2007-08 ο Πανσερραϊκός φιλοξενήθηκε σταθερά στη Β' Εθνική με κυμαινόμενη απόδοση, φτάνοντας όχι ψηλότερα από την 4η θέση. Ωστόσο την άνοιξη του 2008 κατέκτησε το Πρωτάθλημα της κατηγορίας επιστρέφοντας στην Α' Κατηγορία (πλέον Σούπερ Λίγκα) μετά από 16 χρόνια. Η κατάληψη της 16ης θέσης κατά την περίοδο 2008-09 σήμαινε, ωστόσο, και τον υποβιβασμό του συλλόγου στη Β' Εθνική. 

Την χρονιά 2009-2010 όμως, και παρά το κακό ξεκίνημά του, ο Πανσερραϊκός κατάφερε τελικά να τερματίσει στην 5η θέση της κανονικής περιόδου και, μέσα από τη διαδικασία των μπαράζ ανόδου, να κερδίσει το 3ο εισιτήριο για την SuperLeague 2010-2011.. Την επόμενη σεζόν ο Πανσερραϊκός τερμάτισε 16ος (τελευταίος) στην Σούπερ Λίγκα. Την χρονιά 2011-12 ο Πανσερραϊκός τερμάτισε 7ος στο πρωτάθλημα της Football League, ενώ την χρονιά 2012-13 τερμάτισε 8ος αλλά υποβιβάστηκε στην νέα Γ' Εθνική κατηγορία λόγω οικονομικών προβλημάτων.

Την περίοδο 2015-16, έπειτα από δύο περιόδους στη Γ΄ Εθνική κατηγορία, η ομάδα μετείχε στη Β΄ Εθνική κατηγορία (Football League), με την επωνυμία «ΠΑΕ Πανσερραϊκός 1964», μέχρι τη σεζόν 2017-18 οπού έπεσε κατηγορία εξαιτίας της μείωσης ομάδων στη Football League από 18 σε 16 και έπεσε στην Γ' Εθνική.

Στην Γ' Εθνική την σεζόν 2018-19 ο Πανσερραϊκός παρόλο το καλό ξεκίνημα τερμάτισε 3ος και παρέμεινε στη Γ' Εθνική ενώ τη σεζόν 2019-20 κατέκτησε αήττητος το πρωτάθλημα της Γ' Εθνικής και επέστρεφε στη Football League.

Διαχρονική πορεία

Έμβλημα 
Έμβλημα της ομάδας αποτελεί ο Λέων της Αμφιπόλεως. Ακολουθούν οι πιο πρόσφατες εκδοχές του.

Τρέχουσα σύνθεση

Αξιομνημόνευτοι ποδοσφαιριστές 
 (συμμετοχές/τέρματα με την Εθνική Ελλάδας)
 Δημήτρης Αϊβαζίδης (2/0) 
 Σάκης Αναστασιάδης (2/0, συνολικά καριέρας 4/0) 
 Γιώργος Κ. Γεωργιάδης (2/0, συνολικά 3/0 — ενεργός ποδοσφαιριστής, με τελευταία συμμετοχή στις 6 Σεπτ 2011)
  Τραϊανός Δέλλας (συνολικά 53/1 — πρωταθλητής Ευρώπης 2004 και στην κορυφαία 23άδα της διοργάνωσης,  με καριέρα σε Αγγλία και Ιταλία)
 Βαγγέλης Καλογερόπουλος (3/0) 
 Παναγιώτης (Τάκης) Κελεσίδης (συνολικά 7/0)
 Χρήστος Μελίσσης (συνολικά 2/0)
 Ηλίας Σαββίδης (συνολικά 6/0)
 Τάκης Σοφιανόπουλος (συνολικά 2/1)
 Κώστας Ταράσης (2/0, συνολικά 4/0)
 Ζήσης Τσέκος (συνολικά 1/0)
 Κώστας Τσιμίκας
 Γιώργος Τσιφούτης (2/0) 
 Μάκης Χάβος (συνολικά 1/0)
 Στέφανος Αθανασιάδης (συνολικά 23/1)
 Δημήτρης Γκούρτσας (συνολικά 3/0)

Υποστηρικτές 
Θύρα 5
Red Lions
Che Guevara Club

Παραπομπές

Εξωτερικοί σύνδεσμοι 

 ΠΑΕ Πανσερραϊκός, επίσημος ιστότοπος του τμήματος ποδοσφαίρου ανδρών.
 Μ.Γ.Σ. Πανσερραϊκός, επίσημος ιστότοπος του ερασιτέχνη και των ακαδημιών.
 
 Γήπεδο Σερρών, πληροφορίες στον ιστότοπο Stadia.gr

 

 
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1964